title: كليوپاطرا سيليني التانية
text: كليوپاطرا سيليني () لي سمّاوها التوارخيا ب "التانية" باش يميزوها على ماليكة د سوريا من نفس السلالة، مزيودة ف جوايه 40 ق.م، توفات ف جوايه 5 ميلادية، هيّا أميرة مصرية پطليمية، لي كانت ماليكة ديال برقة (دابا منطقة ف ليبيا) مابين 34 و 30 ق.م، ديال مملكة نوميديا ل مدة قصيرة ف 25 ق.م، و ديال مملكة موريطانية من 25 ق.م تال لوفاة ديالها. كانت بنت لماليكة كليوپاطرا السابعة (أشهر كليوپاطرا ف التاريخ) و الجينيرال الروماني ماركوس أنطونيوس، و تجوّجات ب لماليك لأمازيغي يوبا التاني، و هيّا لم ديال پطوليمايوس لموري لي غادي يكون لماليك اللخراني د موريطانية.